CELEX: 62008CN0356
Language: fi
Date: 2008-07-30 00:00:00
Title: Asia C-356/08: Kanne 30.7.2008 — Euroopan yhteisöjen komissio v. Itävallan tasavalta

27.9.2008   
            
            
               FI
            
            
               Euroopan unionin virallinen lehti
            
            
               C 247/10
            
         Kanne 30.7.2008 — Euroopan yhteisöjen komissio v. Itävallan tasavalta
   (Asia C-356/08)
   (2008/C 247/17)
   Oikeudenkäyntikieli: saksa
   Asianosaiset
   
      Kantaja: Euroopan yhteisöjen komissio (asiamiehet: E. Traversa ja A. Böhlke)
   
      Vastaaja: Itävallan tasavalta
   Vaatimukset
   
               —
            
            
               on todettava, että Itävallan tasavalta ei ole noudattanut EY 43, EY 49 ja EY 56 artiklan mukaisia velvoitteitaan, koska se on asettanut velvoitteen, jonka mukaan jokaisen Oberösterreichiin sijoittautuvan lääkärin on avattava Oberösterreichishe Landesbankissa pankkitili, jolle luontoisetuusmaksut sairausvakuutuskassoista
            
         
               —
            
            
               Itävallan tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Velvollisuus avata pankkitili, jolle kaikki luontoisetuusmaksut sairausvakuutuskassoista on maksettava, on kohtuuton suhteessa tarpeeseen turvata se, että maksut, jotka Oberösterreichiin sijoittautuvien lääkäreiden on suoritettava lääkäriliitolle, voidaan laskea ja niistä voidaan tehdä pidätykset asianmukaisesti. Riidanalaisissa säännöissä asetetaan siten perusteettomia rajoituksia kolmeen EY:n perustamissopimuksessa taattuun perusvapauteen, eli muihin jäsenvaltioihin sijoittautuneiden lääkäreiden sekä pankkien sijoittautumisvapauteen ja palvelujen tarjoamisen vapauteen sekä pääoman vapaaseen liikkuvuuteen.